b'\n_START_ARTICLE_\nSama\n_START_SECTION_\nVsebina\n_START_PARAGRAPH_\nAlena Tropotec je h\xc4\x8derka upokojenega uradnika Janeza Tropotca. V mestu kon\xc4\x8da srednjo \xc5\xa1olo, maturira ter si \xc5\xbeeli postati dama, oditi stran od doma in biti samostojna. Tako se zaposli kot doma\xc4\x8da u\xc4\x8diteljica nekje na vasi in pou\xc4\x8duje Viktorja, sina bogatega trgovca Smrekarja. \xc5\xbde prvi dan naleti na Ivana Bresta, \xc5\xa1tudenta z Dunaja, ki se ji zdi idealen mo\xc5\xa1ki. Spozna tudi druge va\xc5\xa1\xc4\x8dane, po\xc5\xa1tarico Erno in u\xc4\x8diteljici Maro in Minko. Z Viktorjem se dobro ujame, poleg pou\xc4\x8devanja pa pomaga \xc5\xa0tefanu Smrekarju pri pisanju pisem. Smrekar je velik trgovec z lesom in rad goljufa pri prodaji. Nadvse si \xc5\xbeeli prisvojiti bogate gozdove sova\xc5\xa1\xc4\x8danke Strni\xc5\xa1ke, kar mu s prevaro uspe, v kar je vpletena tudi Alena. Slednja ima zaradi tega zelo slabo vest in se kmalu zaupa Brestu. Po\xc4\x8dasi se zbli\xc5\xbeata. Kasneje afera z lesom ponovno o\xc5\xbeivi. Skozi vso povest je \xc4\x8dutiti napetosti med Smrekarjem in Minko. Na koncu trgovec to\xc5\xbei Minko, a se na njeno stran postavijo va\xc5\xa1\xc4\x8dani in Minka na koncu odide za u\xc4\x8diteljico v drugo vas. Alena zasede Minkino mesto v \xc5\xa1oli in za\xc4\x8dne u\xc4\x8diti, vendar z manj uspeha kot je to po\xc4\x8dela Minka. Ko Alena Brestu predlaga, da v znak njune ljubezni povabi njene star\xc5\xa1e na skupno kosilo, Brest nenadoma odide na Dunaj, Alena pa vsa nesre\xc4\x8dna ostane sama.'